અમદાવાદ: અમદાવાદ મ્યુનિસિપલ કોર્પોરેશનના સત્તાવાળાઓ દ્વારા શહેરના સમૃદ્ધ ગણાતા પશ્ચિમ ઝોનમાં રહેણાક અને બિનરહેણાક મિલકતોની ચતુઃવર્ષીય આકારણીની કામગીરી હાથ ધરવાની દિશામાં ચક્રો ગતિમાન કરાયાં છે. કાર્પેટ એરિયા બેઇઝ નવી ફોર્મ્યુલા મુજબની આ આકારણીમાં ફક્ત જૂની હદના મિલકતધારકોને આવરી લેશે, જોકે તંત્ર પશ્ચિમ ઝોનની આકારણીના મામલે પૂર્વ નિર્ધારિત શેડ્યૂલથી લગભગ મહિના-દોઢ મહિનાના વિલંબથી ચાલી રહ્યું હોઇ આ બાબતે જાણકાર વર્તુળોમાં ચર્ચા જગાડી છે.